作者:白居易
標題:三謠：蟠木謠
內容:蟠木蟠木，有似我身；不中乎器，無用於人。下擁腫而上轔菌，桷不桷兮輪不輪。天子建明堂兮既非梁棟，諸侯斫大輅兮材又不中。唯我病夫，或有所用。用爾為幾，承吾臂支吾頤而已矣。不傷爾性，不枉爾理。爾怏怏為幾之外，無所用爾。爾既不材，吾亦不材，胡為乎人間裴回？蟠木蟠木，